કોર્પોરેશન દ્વારા પાથરણાંવાળાદીઠ ૪ ફૂટ બાય પ.પ ફૂટની જગ્યા ફાળવવાની સંમતિ કોર્ટમાં અપાયા બાદ પણ મામલો સુસ્ત હતો. જોકે ગઇ કાલે કમિશનર મૂકેશકુમારના આદેશથી એસ્ટેટ વિભાગ દોડતો થયો હતો. એસ્ટેટ વિભાગનો કાફલો બે દબાણની ગાડી લઇ ત્રણ દરવાજા વિસ્તારમાં પાથરણાંવાળા સહિતના ફેરિયાઓનાં દબાણ ખસેડવા ઊતરી પડ્યો હતો. કારંજ પોલીસ સ્ટેશનના પીઆઇથી કોન્સ્ટેબલ સહિતના ૧૦૦થી વધુ પોલીસ કર્મીઓના ચુસ્ત બંદોબસ્ત હેઠળ રાિત્રના ૧૦.૩૦ કલાકે આ ટીમ દબાણ ખસેડવા આવી પહોંચતાં જ તત્કાળ પાથરણાંવાળાઓ ભેગા થઇ ગયા હતા. પાથરણાંવાળાઓઅે તંત્રની કામગીરીનો ઉગ્ર વિરોધ કર્યો હતો. લગભગ એક કલાકથી દોઢ કલાક સુધી સમગ્ર વિસ્તારમાં ભારે હોબાળો મચી ગયો હતો, જોકે ચુસ્ત પોલીસ બંદોબસ્તના કારણે છેવટે પાથરણાંવાળા શાંત પડ્યા હતા અને તેઓઅે સ્વેચ્છાએ પોતાનાં દબાણ ખસેડવાની કામગીરી હાથ ધરી હતી.